***VIDES KONSULTATĪVĀ PADOME***

„Latvijas Dabas fonds”, ”Baltijas krasti”, „Pasaules dabas fonds”, „Ķemeru Nacionālā parka fonds”, “Teiču dabas fonds”, „Latvijas Ornitoloģijas biedrība”, „Vides fakti”„ Vides aizsardzības klubs”,  „Latvijas Makšķernieku asociācija”, „Zaļā brīvība”,”, „Latvijas Botāniķu biedrība”, „Latvijas Atkritumu saimniecības asociācija”, „Zero Waste Latvija”, „Latvijas Vides pārvaldības asociācija”, „Latvijas Permakultūras biedrība”, „Baltijas Vides forums”, RīgaZoo,

**Rīga, Peldu iela 25, LV-1494**

12.08.2025.

Nr.1-19/25

**Latvijas Republikas Saeimas Ilgtspējīgas attīstības komisijai**

ilgtspejigas.attistibas.komisija@saeima.lv,

**Latvijas Republikas Saeimas Tautsaimniecības, agrārās, vides un reģionālās politikas komisijai**

tautsaimniecibas.komisija@saeima.lv

**Klimata un enerģētikas ministrijai**

pasts@kem.gov.lv

**Viedās administrācijas un reģionālās attīstības ministrijai**

pasts@varam.gov.lv

 **Ministru Kabineta un NVO Memoranda īstenošanas Padomei**

nvo@mk.gov.lv

CC: VARAM Ministra padomniecei dabas aizsardzības jautājumos

 Astrai Labucei

astra.labuce@varam.gov.lv

***Par Ministru kabineta 2022. gada 14. jūnija sēdes lēmumu neizpildi attiecībā uz normatīvo regulējumu vēja enerģijas sektoram pirms VES projektu izvēršanas Latvijā***

 Vides konsultatīvā padome (turpmāk – VKP), jau kopš 2021. gada pievērsusi uzmanību normatīvo dokumentu izstrādei un pilnveidošanai saistībā ar vēja enerģijas attīstību Latvijā. Konceptuāli atbalstot Latvijas energoneatkarības stiprināšanu un virzību uz atjaunojamās enerģijas īpatsvara pieaugumu valsts energobilancē, **stingri iebilstam pret** **ilgstošu normatīvā regulējuma trūkumu un valstī notiekošajām aktivitātēm, kas apsteidz sabalansētai attīstībai nepieciešamo tiesisko ietvaru un rada sabiedrības neuzticību pārvaldes procesiem un VES tehnoloģijām kopumā.**

 Saskaņā ar Ministru kabineta 2022. gada 14. jūnija sēdes protokolu Nr. 32, tika pieņemti vairāki konkrēti uzdevumi ministrijām ar skaidri noteiktiem izpildes termiņiem normatīvo dokumentu izstrādei, kas vēl arvien nav sagatavoti:

1. **22-UZ-656:**Ekonomikas ministrijai sadarbībā ar Veselības ministriju un citām iesaistītajām pusēm līdz 2023. gada 1. jūnijam bija jāizstrādā normatīvais akts, kas reglamentē trokšņu, mirguļošanas un zemfrekvences skaņas ietekmes uz veselību novērtēšanu.
2. **22-UZ-654:**Ekonomikas ministrijai līdz 2023. gada 1. jūnijam bija jāizstrādā regulējums par VES un citu AER elektrostaciju demontāžas kārtību, vides rekultivāciju un jaudas atjaunošanas nosacījumiem.

 **Minētie uzdevumi nav izpildīti un nav informācijas, ka tie atcelti, tāpēc secināms, ka Ekonomikas ministrija, Klimata un enerģētikas ministrija – nav nodrošinājušas nepieciešamā tiesiskā regulējuma sagatavošanu.** Neskatoties uz augšminēto, tiek plānoti un virzīti liela mēroga projekti, kā arī grozījumi normatīvajos aktos, kas destabilizē valsts stratēģisko virzību uz līdzsvarotu tautsaimniecības attīstību, liberalizējot prasības vienā nozarē (piemēram, jau veikta VES aizsargjoslu atcelšana, šobrīd tiek gatavoti grozījumi VES izslēgšanai no C kategorijas piesārņojošo darbību saraksta), nepietiekami respektējot labu pārvaldības praksi un pēctecību normatīvās bāzes sagatavošanā, aizskarot sabiedrības interešu, vides un cilvēku veselības aizsardzības pamatprincipus.

**Ņemot vērā augšminēto:**

* Aicinām izpildīt 2022. gadā pieņemtos lēmumus un izstrādāt visus nepieciešamos normatīvos aktus, kas regulē vēja enerģijas sektoru – tostarp attiecībā uz ietekmes uz veselību novērtēšanu, demontāžu, rekultivāciju un apdrošināšanas mehānismiem.
* Aicinām skaidrot sabiedrībai un NVO riskus, kas radušies ilgstoša normatīvā regulējuma trūkuma dēļ, rīcības to tūlītējai novēršanai  un informēt mūs par nepieciešamā normatīvā regulējuma izstrādes gaitu,
* Vēršam uzmanību, ka nesabalansēta normatīvo aktu bāze, kā arī valsts nepietiekami koordinēta un skaidrota vēja enerģijas nozares attīstība un argumentētas atbildes uz iedzīvotājus satraucošajiem jautājumiem rada augsni dezinformācijas kampaņām, ko vērtējam īpaši kritiski pašreizējā ģeopolitiskajā kontekstā.

VKP augstu vērtē līdzšinējo dialogu ar Latvijas Republikas Saeimu un valdības resoriem un aicina ņemt vērā VKP priekšlikumus.

Ar cieņu,

Vides konsultatīvās padomes priekšsēdētājs  Juris Jātnieks

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU